এমনটি হলে তার দল বিএনপি তাকে ছাড়া নির্বাচনে অংশগ্রহণ করবে কিনা— এ প্রশ্নও যুক্ত হচ্ছে। এতদিন বিদায়ী বছরে সরকার যেমন বলছে, সংবিধান থেকে একচুল নড়বে না। শেখ হাসিনার অন্তর্বর্তী সরকারের অধীনে সংসদ নির্বাচন হবে। তেমনি বিএনপিও বলেছে, শেখ হাসিনার অধীনে নির্বাচনে যাবে না। গ্রহণযোগ্য বা নির্দলীয় অথবা সহায়ক সরকারের অধীনে তারা নির্বাচন চায়। বিএনপি মহাসচিব যেমন বলেছেন, নতুন বছর হবে খালেদা জিয়া ও বিএনপির। তেমনি পর্যবেক্ষকরা বলছেন, তারা যত কথাই বলুন তা শুধু চাপ সৃষ্টির জন্য বলবেন। কিন্তু এবার বিএনপি নির্বাচন থেকে বাইরে থাকবে না। জাতীয় নির্বাচনে সবাই অংশগ্রহণ ও সেই নির্বাচনে গ্রহণযোগ্যতার প্রশ্নে জাতীয় ও আন্তর্জাতিক মহলের আকুতি রয়েছে। কিন্তু ইংরেজি নববর্ষের শুরুতেও এই জাতীয় নির্বাচন ঘিরে আশা-নিরাশা রয়েছে। স্বপ্ন আছে, স্বপ্ন ভঙ্গের বেদনার আশঙ্কাও আছে। এ বছর হবে ঘটনাবহুল ও তাৎপর্যপূর্ণ। বিগত নয় বছরে আওয়ামী লীগের জন্য যে সুসময় বিরাজ করছে তার জন্মের ৬৭ বছরের ইতিহাসে এমন সুদিন আসেনি। তেমনি সেনা শাসননির্ভর ক্ষমতা থেকে জন্ম নেওয়া বিএনপি ও তাদের গণতান্ত্রিক আন্দোলনের নেত্রী বেগম খালেদা জিয়ার জীবনেও এমন দুঃসময় আসেনি। আওয়ামী লীগ উন্নয়ন কর্মকাণ্ড অব্যাহত রাখা, জাতির জনকের জন্মশতবর্ষ পালন ও স্বাধীনতার হাফ সেঞ্চুরি উৎসব পালনের জন্য আরেক দফা ক্ষমতায় আসতে চায় এই নির্বাচনে। তেমনি ক্ষমতার বাইরে থেকে প্রথমে ওয়ান-ইলেভেনের সেনা সমর্থিত সরকার ও পরবর্তীতে আওয়ামী লীগ জোট সরকারের দমন-পীড়নের মুখে পতিত ১১ বছরের যাতনা বিএনপির জন্য দুঃসহ হয়ে উঠেছে। তারা মোটা দাগে গ্রহণযোগ্য নির্বাচনের অনুকূল পরিবেশটুকু চায়।